alexandrainst/scandi-wiki huggingface dataset:
The Six Wives of Henry VIII

The Six Wives of Henry VIII er Rick Wakemans andre soloalbum, utgitt i 1973. Wakeman er en britisk keyboardisten som på den tiden spilte mest progressiv rock. Samtidig med innspillingen av soloalbumet var han medlem av Yes og var også med på å spille inn albumet Close to the Edge. The Six Wives of Henry VIII er Wakeman sitt mest kjente album og det første av hans album som  ble gitt ut i USA.

Wakeman leste en bok med samme navn, som han hadde kjøpt på en flyplass utenfor London, og boken ga han ideen til at han skulle lage et konseptalbum hvor hvert spor skulle handle om en av Henrik VIII sine hustruer, Katarina av Aragón (1509–1533 skilsmisse), Anna Boleyn (1533–1536 henrettet), Jane Seymour (1536–1537 døde etter fødsel), Anna av Kleve (1540 skilsmisse), Katarina Howard (1540–1542 henrettet) og Katarina Parr (1543–1547 Henrik døde).

Selv om albumet har kort spilletid, 36:36, har Rick Wakemans mer enn nok tid til å briljere med sitt spesielle overdådig og pretensiøs spill. Han bruker en rekke forskjellige keyboard instrumenter. Medvirkende på albumet er blant andre Chris Squire, Bill Bruford og Steve Howe, som alle også spilte i Yes. Senere skulle Alan White også bli medlem av Yes da Bruford forlot gruppen.

Sporliste 
Side 1

 Catherine of Aragon - 3:44
 Anne of Cleves - 7:53
 Catherine Howard - 6:35

Side 2

 Jane Seymour - 4:46
 Anne Boleyn (inkludert: the day thou gavest Lord is ended) - 6:32
 Catherine Parr - 7:06

Total spilletid: 36:36

Medvirkende 

 Rick Wakeman - Piano, flygel, orgler, elektrisk piano, cembalo, Mellotron, synthesizere, lydeffekter, vokal

Bass:

 Chris Squire
 Dave Winter
 Chas Cronk
 Les Hurdle

Gitar:

 Steve Howe
 Mike Egan
 Dave Lambert

Trommer:

 Bill Bruford
 Alan White
 Barry de Souza

Perkusjon:

 Ray Cooper
 Frank Riccotti

Elektrisk banjo:

 Dave Cousins

Vokal:

 Liza Strike
 Laura Lee
 Barry St. John
 Sylvia McNeill
 Judy Powell

The Six Wives of Henry VIII Live at Hampton Court Palace 
Rick Wakemans spilte the Six Wives of Henry VIII på konserter 1. og 2. mai 2009 på Hampton Court Palace. Wakeman ( keyboard, keytar) hadde med seg et seksmanns rockeband, Adam Wakeman (keyboard, keytar), Dave Colquhoun (elektrisk gitar), Jonathan Noyce (bass gitar), Pete Rinaldi (akustisk gitar), Tony Fernandez (trommer) og Ray Cooper (perkusjon). I tillegg var det med orkester og kor, Orchestra Europa, og English Chamber Choir dirigert av Guy Protheroe.

I tillegg til musikkalbumet, som ble gitt ut i oktober 2009, ble også konserten gitt ut på DVD og Blu-ray.

Alle sporene fra det originale albumet ble omarrangert for band, orkester og kor, pluss at det er to stykker som ble skrevet spesielt for konsertene, «Tudorture "1485"» og «Tudorock». Også «Defender of the Faith» som hadde skrevet  for det originale albumet, men som ikke kom med der, er med på dette albumet.

På DVD og Blu-ray finnes også sporene «Henry's Fanfare» og «Jane's Prelude».

Referanser 

Musikkalbum fra 1973
Musikkalbum fra 2009
Andrea Dworkin

Andrea Rita Dworkin (1946–2005) var en amerikansk radikalfeministisk forfatter og aktivist som var kjent for sin analyse av pornografi. Hennes virksomhet som forfatter og radikalfeministisk teoretiker startet i 1974 og strakte seg over tre tiår. Hun utga ni bøker med sakprosa, to romaner og en novellesamling, og bidro til flere andre bøker. Hennes livspartner fra 1974 til hun døde i 2005 var John Stoltenberg, og de giftet seg i 1998. Stoltenberg skrev at Dworkin tok til orde for å bryte ned kjønnsbarrierer, og at hun var en transalliert.

Bibliografi 
 Dworkin, Andrea (2002). Heartbreak: The Political Memoir of a Feminist Militant. Basic Books.

Referanser

Eksterne lenker 
 

Forfattere fra USA
Personer fra Camden i New Jersey
Yahtzee Croshaw

Benjamin Richard «Yahtzee» Croshaw er en britisk videospilldesigner, journalist og forfatter. Han er mest kjent for serien sin kalt Zero Punctuation.

Bibliografi 
 Mogworld (2010) ISBN 9781506706429
 Jam (2012) ISBN 9781506706412
 Will Save the Galaxy for Food (2017) ISBN 9781506701653
 Differently Morphous (2019) ISBN 9781506711645
 Will Destroy the Galaxy for Cash (2019) ISBN 9781506715117

Referanser

Eksterne lenker 
 
 
 
 

Videospilldesignere
Britiske forfattere
Britiske journalister
Ace High (1919)

Ace High er en tysk stumfilm fra 1919, regissert av George Holt.

Skuespillere 
 Pete Morrison
 Magda Lane
 Hoot Gibson
 Helene Rosson
 Jack Walters
 Martha Mattox
 Helen Gibson

Referanser

Eksterne lenker 

Stum-kortfilmer fra USA
Kortfilmer fra 1910-årene
Stum-westernfilmer
Amphicyrtella

Amphicyrtella er en utdødd gruppe (slekt) av pillebiller.

Utseende 
Små (ca. 1,7-2,5 millimeter), ovale pillebiller.

Utbredelse i tid og rom 
Artene er kjent fra fossil-lokaliteten Shev'ya i Russland, som stammer fra Sen Jura, 150-145 millioner år før nåtid.

Systematisk inndeling  

 Ordenen biller, Coleoptera
 Underordenen Polyphaga
 Overfamilien pillebiller, Byrrhoidea
 Familien pillebiller, Byrrhidae
 Underfamilien Amphicyrtinae
 Slekten †Amphicyrtella Ponomarenko, 1990
 †Amphicyrtella clavator Ponomarenko, 1990
 †Amphicyrtella granulum Ponomarenko, 1990

Referanser

Litteratur

Eksterne lenker 

 

Biller formelt beskrevet i 1990
Pillebiller
Fossile insekter
Chrysobyrrhulus

Chrysobyrrhulus er en slekt av pillebiller.

Utseende 
Små til middelsstore (3,8-6,3 millimeter), ovale pillebiller, kroppen er nokså sterkt hvelvet. De er mørke, svært blanke med metallisk glans, oversiden tett og jevnt punktert. Hodet er kort, nedbøyd og knapt synlig ovenfra. Antennene er middels lange, de fem ytterste leddene danner en avlang klubbe. Brystskjoldet (pronotum) er bredere enn langt, nokså hvelvet, med tydelig avsatte sidekanter. Dekkvingene er nokså korte og brede, hvelvede, med eller uten punktstriper. Beina er korte, føttene kan felles inn i en fure på leggen og hele beina kan felles inn i furer på undersiden, slik at kroppsformen blir helt glatt. Larvene er C-formede, halvmåneformede eller sylindriske.

Levevis 
Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.

Utbredelse 
Slekten er utbredt i det nordvestlige Spania (Baskerland).

Systematisk inndeling 

 Ordenen biller, Coleoptera
 Underordenen Polyphaga
 Overfamilien pillebiller, Byrrhoidea
 Familien pillebiller, Byrrhidae
 Underfamilien hårpillebiller, Byrrhinae
 Stammen Pedilophorini
 Slekten Chrysobyrrhulus Reitter, 1911
 Chrysobyrrhulus asturiensis Allemand, 1997
 Chrysobyrrhulus metallicus (Chevrolat, 1865)
 Chrysobyrrhulus moltonii Fiori, 1964
 Chrysobyrrhulus triangularis Allemand, 1997

Referanser

Litteratur

Eksterne lenker 
 

Biller formelt beskrevet i 1911
Pillebiller
Spanias insekter
Narpus

Narpus er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende 
Små (ca. 4 mm), avlange biller. Artene i underfamilien Elminae er glatte og blanke, med litt metallisk glans. Hos denne slekten har dekkvingene gjerne lysbrune bånd ved roten og spissen. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 11-leddete, trådformede. Dekkvingene er avlange med punktrekker. Larvene er sylindriske og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

Levevis 
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

Utbredelse 
Slekten er utbredt i det vestlige Nord-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien elvebiller, Elmidae Curtis, 1830
 Underfamilien elvebiller (Elminae) Curtis, 1830
 Slekten Narpus Casey, 1893 
 Narpus angustus Casey, 1893
 Narpus arizonicus (Brown, 1930)
 Narpus concolor (Leconte, 1881)

Referanser

Litteratur

Eksterne lenker 
 bugguide.net - bildedatabase over nordamerikanske insekter 
 

Elvebiller
Biller formelt beskrevet i 1893
Alkohol (film)

Alkohol er en tysk stumfilm fra 1920, regissert av E.A. Dupont og Alfred Lind.

Handling 
Under en fancy maskerade oppdager Hella Swendsen at forloveden hennes er sønn av en kvinne som døde av alkoholproblemer, men samtidig avbryter han forlovelsen deres.

Senere – i løpet av den samme festen – møter Hella mannen som hun anser som ansvarlig for kvinnens dødsfall.

Skuespillere 
 Emil Biron som Erik Elvestadt
 Hanni Weisse som moren til Erik Elevestadt
 Jean Moreau som en straffedømt
 Ernst Rückert som en kunstner
 Maria Zelenka som Hella Swendsen
 Ferry Sikla som en kokk

Referanser

Eksterne lenker 
 

Stumfilmer fra USA
Filmer fra 1920
Mandersia

Mandersia er en slekt av biller som lever ved fersk- eller saltvann. Larvene graver i jorden og spiser alger og moser. De voksne flyr og kommer gjerne til lys. Underfamilien Limnichinae lever ved ferskvann og kan også finnes på fuktige steder et stykke fra vann.

Utseende 
Små (ca. 2 millimeter), ovale og hvelvede, mørke biller. De kan ha reduserte øyne. Oversiden er tett kledt med korte hår. Antennene er middels lange, tynne, de to innerste og det ytterste leddet er forstørrede.

Levevis 
Noen av artene kan finnes mellom fuktig løvstrø eller ved bredden av elver og bekker.

Utbredelse 
Slekten er utbredt i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien Limnichidae Erichson, 1846
 Underfamilien Limnichinae
 Slekten Mandersia Sharp, 1902
 Mandersia scymnoides Sharp, 1902

Referanser

Kilder 
 Lawrence, J.F., Hastings, A.M., Dallwitz, M.J., Paine, T.A. og Zurcher, E.J. Delta Interactive Key – Coleoptera Elateriformia, Limnichidae.

Eksterne lenker 
 

Limnichidae
Biller formelt beskrevet i 1902
Drylichus

Drylichus er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.

Utseende 
Små (ca. 4 millimeter), avlange, blanke, mørke mudderbiller. Kroppen er tett kledt med ganske lange, oppstående hår. Antennene er kortere enn hodets bredde, og består 8 ledd. Dekkvingene er forholdsvis avlange. Beina er slanke, fotleddene er ofte ganske lange med store klør ytterst. Undersiden hos de artene som lever i vann er kledt med fine, korte, vannavstøtende hår, et såkalt plastron, som holder på et luftlag som er nyttig for billenes gassutveksling. Hunnene har et langt, spisst eggleggingsrør som vanligvis er trukket inn i bakkroppen.

Levevis 
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. Denne slekten utmerker seg ved at larvene er nokså rent landlevende. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.

Utbredelse 
Slekten er utbredt på Ny-Caledonia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien mudderbiller, Dryopidae
 Slekten Drylichus Heller, 1916
 Drylichus fidelitas Kodada, Jäch & Čiampor, 2009
 Drylichus hylesinoides Heller, 1916 
 Drylichus monteithi Kodada, Jäch & Čiampor, 2009

Referanser

Litteratur

Eksterne lenker 

 

Mudderbiller
Biller formelt beskrevet i 1916
Ny-Caledonias insekter
Psephenops

Psephenops er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede.

Utseende 
De voksne billene er nokså små, avlange, matt brunlige biller. I motsetning til en del andre Psephenidae er de ikke påfallende flate. Antennene er perlekjede-formede, litt lengre enn hode + thorax. Palpene er forholdsvis kraftige, hodet lite med ganske store fasettøyne. Pronotum er trapesformet, kraftig innsmalnet forover. Dekkvingene er litt rundede. Beina er middels lange, lårene litt fortykkede. Larvene, såkalte "water pennies", er flate og ovale og ligger tett presset mot steinene i den strie strømmen.

Levevis 
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

Utbredelse 
Slekten er utbredt i Mellom- og Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien Psephenidae – ca. 210 arter fordelt på 29 slekter
 Underfamilien Psepheninae
 Slekten Psephenops Grouvelle, 1898
 Psephenops argentinensis Delève, 1967
 Psephenops grouvellei Champion, 1913
 Psephenops haitianus Darlington, 1936
 Psephenops maculicollis Darlington, 1936
 Psephenops mexicanus Arce-Pérez & Novelo-Gutiérrez, 2000
 Psephenops panamaensis Arce-Pérez & Novelo-Gutiérrez, 2015
 Psephenops prestonae Spangler, 1990
 Psephenops shepardi Arce-Pérez & Novelo-Gutiérrez, 2013
 Psephenops smithi Grouvelle, 1898
 Psephenops spiniparameri Arce-Pérez & Novelo-Gutiérrez, 2013

Eksterne lenker 

 

Biller formelt beskrevet i 1898
Psephenidae
Paralichus

Paralichus er en slekt av kamfølerbiller.

Utseende 
Middelsstore (ca. 10 millimeter), avlange biller, oversiden hårete, svart med gule tegninger på pronotum og dekkvinger. Antennene er trådformede. Hodet er nokså lite, fasettøynene er utstående med fine fasetter, uten hår. Antennene er lange, 11-leddete, trådformede, sagtakkede eller kamformede. Hos hannene har vanligvis hvert ledd en leddet sideutvekst (hos andre biller er det vanligvis ikke noe ledd mellom antenneleddet og utveksten). Brystskjoldet (pronotum) er ganske kort, bredere enn langt, omtrent trekantet i omriss sett ovenfra. Scutellum er hjerteformet med et hakk i fremkanten, noen tenner på bakkanten av pronotum griper inn i dette hakket. Dekkvingene har ofte et påfallende fargemønster. Larvene er sylindriske og hårete. De artene som lever i vann har ofte ulike slags åndetilpasninger (analgjeller, nakkroppen trukket ut til ånderør).

Levevis 
De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved, løvstrø og inne i beverhytter. En del arter i underfamilien Ptilodactylinae er ikke knyttet til vann, men lever av sporer og hyfer av mikroskopiske sopper som de skraper fra død og levende vegetasjon. Noen arter har spredt seg over mye av jorden i drivhus. Ptilodactyla exotica, som finnes i drivhus over store deler av verden, blir regnet som en mulig skadegjører i drivhus. Man forsøker å begrense den videre utbredelsen til denne billen ved hjelp av kontroll av planteimport, karantenerestriksjoner etc. Det er uklart hvor denne billen opprinnelig stammer fra, men den er funnet frittlevende på Mauritius og Réunion i Det indiske hav.

Utbredelse 
Slekten er kjent fra Mellom- og Nord-Amerika og Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien kamfølerbiller, Ptilodactylidae Laporte de Castelnau, 1836
 Underfamilien Cladotominae
 Slekten Paralichus White, 1859
 Paralichus trivittus (Germar, 1824) - i tillegg er det kjent ca. 11 ubeskrevne arter

Referanser

Eksterne lenker 
 bugguide.net - bildedatabas eover nordanmerikanske insekter 
 

Kamfølerbiller
Biller formelt beskrevet i 1843
Mesolycus

Mesolycus er en slekt av rødvinger der hunnene er larvelignende.

Utseende 
Hannene er middelsstore, slanke, oftest brunrøde rødvinger, dekkvingene uten oppstående børstehår. Antennene er svarte, sagtakkede, noe over halvparten så lange som  kroppen. Hodet er forholdsvis lite, mørkt farget, med små, litt utstående fasettøyne. Pronotum er klokkeformet, noe bredere enn langt. Dekkvingene er jevnbrede med tre fine, opphøyde lengderibber, uten påfallende groper. Beina er mørke, middels lange.

Levevis 
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Slekten er utbredt i Øst-Asia (Kina, Korea, Japan).

Systematisk oversikt med noen arter 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Ateliinae Kleine, 1928
 slekten Mesolycus Gorham, 1883
 Mesolycus ater Pic, 1943
 Mesolycus berezowskii Kazantsev, 2000
 Mesolycus discoidalis Pic, 1921
 Mesolycus fedorenkoi Kazantsev, 2013
 Mesolycus hubeicus Kazantsev, 2004
 Mesolycus ilyai Kazantsev, 2000
 Mesolycus mediozonatus Nakane, 1955
 Mesolycus murzini Kazantsev, 2004
 Mesolycus nanensis Kazantsev, 2004
 Mesolycus obscurus Pic, 1912
 Mesolycus pygmaeus Waterhouse, 1879
 Mesolycus qinlinganus Kazantsev, 2000
 Mesolycus rubromarginatus Kazantsev, 2013
 Mesolycus shelfordi Bourgeois, 1906
 Mesolycus vitalisi Pic, 1923

Referanser

Eksterne lenker 
 

Rødvinger
Biller formelt beskrevet i 1883
Elgodexoris

Elgodexoris er en slekt av rødvinger der hunnene er larvelignende.

Utseende 
Hannene er middelsstore (5-13 millimeter), slanke, brune til svarte rødvinger, dekkvingene brunrødlige. Antennene er slanke, gjerne med lys spiss. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet til ovalt, noe bredere enn langt. Dekkvingene er jevnbrede uten opphøyde lengderibber, fint hårete. Beina er mørke, ganske korte. Hunnene er foreløpig ukjente.

Levevis

Utbredelse 
Slekten er utbredt i fjellområder i Øst-Afrika.

Systematisk oversikt 
Gruppen blir ofte plassert som en underslekt av Dexoris.

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Dexorinae Bocak & Bocakova, 1989
 slekten Elgodexoris Bocak & Bocakova, 1988
 Elgodexoris drozdovi (Kazantsev, 2000)
 Elgodexoris maikoensis (Kazantsev, 2015)
 Elgodexoris mirabilis (Kleine, 1942) 
 Elgodexoris nigricollis (Bocak & Bocakova, 1988) 
 Elgodexoris nyungwensis (Kazantsev, 2015)
 Elgodexoris rwandensis (Kazantsev, 2015)
 Elgodexoris svetlanae (Kazantsev, 2015)

Referanser

Eksterne lenker 
 

Rødvinger
Biller formelt beskrevet i 1988
Helcophorus

Helcophorus er en slekt av biller i delgruppen (underfamilien) nettrødvinger i familiegruppen rødvinger.

Utseende 
Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, ofte med en markert og noe oppstående sidekant. Dekkvingene er kraftig kitiniserte, parallellsidige  og har vanligvis lengderibber. Alle føtter har fem ledd.

Utbredelse 
Gruppen er utbredt i Asia (India, Himalaya) men er også kjent fra fossiler fra baltisk rav.

Systematisk inndeling 

 orden biller (Coleoptera)
 underorden Polyphaga
 overfamilie Cantharoidea
 familien  rødvinger (Lycidae)
 underfamilie nettrødvinger (Erotinae) 
 Slekten Helcophorus Fairmaire, 1891 
 Underslekten Helcophorus (i snever forstand)
 Helcophorus angustatus Pic, 1929
 †Helcophorus berendti (Winkler, 1987)
 Helcophorus brevilobus Bocakova, 1994
 Helcophorus delicatus Kazantsev, 1997
 Helcophorus gobindanus Kazantsev, 2004
 Helcophorus miniatus (Fairmaire, 1881)
 Helcophorus murzini Kazantsev, 2004
 Helcophorus ostindicus Kazantsev, 1997
 Underslekten Thibeteros Kazantsev, 2019
 †Helcophorus ekaterinae Kazantsev & Perkovsky, 2022
 Helcophorus tricolor Kazantsev, 2000

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 7-8. (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 

Rødvinger
Biller formelt beskrevet i 1891
Lopheros

Lopheros er en slekt av biller i familien rødvinger (Lycidae).

Utseende 
Middelsstore, avlange, skarpt røde eller svarte rødvinger.

Levevis 
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Slekten har en holarktisk utbredelse.
I Norge er Lopheros rubens funnet nær Oslo, men arten er vurdert som kritisk truet i Norge

Systematisk oversikt 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien nettrødvinger, (Erotinae LeConte, 1881)
 stammen Lopherotini Kazantsev, 2012
 slekten Lopheros LeConte, 1881
 Lopheros braeti (Bourgeois, 1905)
 Lopheros brevicornis (Barovskij, 1930)
 Lopheros brunneorubens (Medvedev, 1966)
 Lopheros crassipalpis Nakane, 1969
 Lopheros crenatus (Germar, 1824)
 Lopheros fraternus (Randall, 1838)
 Lopheros harmandi (Bourgeois, 1902)
 Lopheros konoi Nakane, 1969
 Lopheros lineatus (Gorham, 1883)
 Lopheros mandshuricus (Kleine, 1940)
 Lopheros minimus Nakane, 1969
 Lopheros rubens (Gyllenhal, 1817) (synonym: Dictyoptera rubens)
 Lopheros septentrionalis (Kono, 1932)

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 6-7. 344 sider. ISBN 8712166936
 Silfverberg, H. 1992. Enumeration Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Rødvinger
Biller formelt beskrevet i 1881